
PARLAMENTUL ROMÂNIEI

CAMERA DEPUTAŢILOR

Comisia pentru Tehnologia Informaţiei
           





şi Comunicaţiilor





PL. X-93/04.03.2004
Domnului deputat Ioan Oltean

Preşedintele Comisiei pentru administraţie publică, amenajarea teritoriului şi echilibru ecologic

AVIZ

asupra proiectului de Lege privind aprobarea Ordonanţei Guvernului nr.24/2004 pentru modificarea şi completarea Ordonanţei Guvernului nr.69/2002 

privind regimul juridic al cărţii electronice de identitate

În conformitate cu prevederile art. 89 din Regulamentul Camerei Deputaţilor cu modificările şi completările intervenite prin Hotărârea Camerei Deputaţilor nr.23/2003, Biroul permanent a trimis spre dezbatere şi avizare Comisiei pentru tehnologia informaţiei şi comunicaţiilor proiectul de Lege privind aprobarea Ordonanţei Guvernului nr.24/2004 pentru modificarea şi completarea Ordonanţei Guvernului nr.69/2002 privind regimul juridic al cărţii electronice de identitate, P.L. X-93/04.03.2004.
Potrivit prevederilor art.60 din Regulamentul Camerei Deputaţilor, membrii Comisiei pentru tehnologia informaţiei şi comunicaţiilor au examinat proiectul de lege mai sus menţionat în şedinţa din 09 martie 2004. În urma dezbaterilor, membrii comisiei au hotărât, cu unanimitate de voturi a membrilor prezenţi, avizarea favorabilă a proiectului de lege cu amendamentele din anexă.
PREŞEDINTE,





           dr. Varujan Pambuccian
Întocmit : Carmen Elian – conslier










 Adela Danciu – expert 

Amendamente admise

În urma dezbaterii în comisie au fost aprobate următoarele amendamente:

	Nr. crt.
	Text iniţial
	Text propus de comisie
	Motivare

	1.
	Articol unic. – Se aprobă Ordonanţa Guvernului nr.24 din 29 ianuarie 2004 pentru modificarea şi completarea Ordonanţei Guvernului nr.69/2002 privind regimul juridic al cărţii electronice de identitate, adoptată în temeiul art.1, pct.IV.7 din Legea nr.559/2003 privind abilitarea Guvernului de a emite Ordonanţe, şi publicată în Monitorul Oficial al României, Partea I, nr.88 din 31 ianuarie 2004, cu următoarea modificare şi completare:
	Articol unic. – Se aprobă Ordonanţa Guvernului nr.24 din 29 ianuarie 2004 pentru modificarea şi completarea Ordonanţei Guvernului nr.69/2002 privind regimul juridic al cărţii electronice de identitate, adoptată în temeiul art.1, pct.IV.7 din Legea nr.559/2003 privind abilitarea Guvernului de a emite Ordonanţe, şi publicată în Monitorul Oficial al României, Partea I, nr.88 din 31 ianuarie 2004, cu următoarele modificări şi completări:

(Comisia)
	Pentru respectarea normelor de tehnică legislativă

	2.
	Art. I. 

2. Articolul 2 se abroga
	Art. I.

2. Articolul 2 se modifică şi va avea următorul cuprins :

„Art. 2. – (1) Cartea electronică de identitate conţine, în format tipărit şi în formă electronică, datele de identificare ale persoanei. (V. Pambuccian)
(2) Cartea electronică de identitate conţine, în formă electronică, informaţii privind permisul de conducere auto şi date referitoare la asigurarea medicală şi asigurarea socială.(V. Pambuccian)

(3) Cartea electronică de identitate semnătura electronică şi cartea de alegător în formă electronică. (V.Pambuccian)

(4) Cartea electronică de identitate poate conţine şi alte categorii de date, stabilite prin hotărâre a Guvernului.” (Comisia)
	Pentru facilitarea accesului la informaţiile conţinute în documentele menţionate şi pentru a lăsa posibilitatea armonizării cu reglementările UE în curs de elaborare

	3.
	Art. II. – În termen de 120 de zile de la data intrării în vigoare a legii de aprobare a prezentei ordonanţe, Guvernul va adopta, prin hotărâre, normele metodologice privind aplicarea prevederilor prezentei ordonanţe, precum şi forma şi conţinutul cărţii electronice de identitate.
	Art. II. – Guvernul va adopta, prin hotărâre, normele metodologice privind aplicarea prevederilor prezentei ordonanţe, precum şi forma şi conţinutul cărţii electronice de identitate.

(Comisia)
	Având în vedere că la nivelul UE nu au fost stabilite încă standardele privind forma şi conţinutul documentelor de identitate, această dispoziţie lasă posibilitatea de a interveni la momentul respectiv.

